ענב (יישוב)

עֵנָב (לפעמים בכתיב מלא: עינב) היא התנחלות במתכונת של יישוב קהילתי דתי בשומרון. היישוב משתייך למועצה אזורית שומרון. לפי נתוני רשות האוכלוסין, נכון לסוף דצמבר 2025, מתגוררים בענב כ-1330 תושבים. מיקום היישוב שוכן על כביש 557 בין אבני חפץ לשבי שומרון, וממוקם בסמוך לענבתא ולבית ליד. היישוב נמצא בקרבה לתחנת הרכבת שומרון – טייבה. היסטוריה היישוב הוקם בדצמבר 1981 על ידי ארגון אמנה ושייך למועצה אזורית שומרון. שמו של היישוב-סמלי, על שם כרמי הענבים שגדלו בעבר באזור השומרון. וכן, על פי שמה של העיירה הפלסטינית הסמוכה - ענבתא. למרות שהיישוב הוקם בדצמבר 1981, טקס העלייה על הקרקע נחגג רק באוקטובר 1982, בעת שביישוב התגוררו 19 משפחות, לאחר נסיגת צה"ל מסיני במסגרת הסכם השלום עם מצרים. בדצמבר 1985 התקיים טקס התחלת בניית יישוב הקבע, בהשתתפות השר משה ארנס. היישוב מונה כ-200 משפחות. ב-18 ביוני 2001 התרחש פיגוע ירי סמוך ליישוב, בו נרצח דורון זיסרמן. ב-2 בנובמבר 2023 התרחש פיגוע בכביש 557 בו נרצח תושב היישוב רס"ל (מיל') אלחנן קליין. לזכרו הוקמה שכונה חדשה ביישוב ושמה "נופי אלחנן". שירותים ביישוב ביישוב פועלים מעון יום וגני ילדים, מרפאה של קופת חולים לאומית, ספרייה, משחקייה וכן סניף של תנועת הנוער בני עקיבא, כמו גם מספר עסקים קטנים - מכולת, ירקניה, כלבו ועוד. בנוסף, ביישוב קיימים מספר בתי כנסת וכן כולל כרמי המשפט ללימודי דיינות. גלריית תמונות קישורים חיצוניים אתר האינטרנט הרשמי של ענב דף היישוב באתר המועצה האזורית שומרון ענב (יהודה ושומרון), דף שער בספרייה הלאומית הערות שוליים